CELEX: 32019D0218(01)
Language: el
Date: 2019-02-14 00:00:00
Title: Απόφαση της Επιτροπής, της 14ης Φεβρουαρίου 2019, για τον διορισμό οκτώ μελών της Ευρωπαϊκής Στατιστικής Συμβουλευτικής Επιτροπής

18.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 63/4
               
            
         ΑΠΟΦΑΣΗ ΤΗΣ ΕΠΙΤΡΟΠΗΣ
         της 14ης Φεβρουαρίου 2019
         για τον διορισμό οκτώ μελών της Ευρωπαϊκής Στατιστικής Συμβουλευτικής Επιτροπής
         (2019/C 63/05)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την απόφαση αριθ. 234/2008/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για τη σύσταση της Ευρωπαϊκής Στατιστικής Συμβουλευτικής Επιτροπής και την κατάργηση της απόφασης 91/116/ΕΟΚ του Συμβουλίου (1), και ιδίως το άρθρο 4 παράγραφος 1 στοιχείο α),
         Εκτιμώντας τα ακόλουθα:
         
                     (1)
                  
                  
                     Η Ευρωπαϊκή Στατιστική Συμβουλευτική Επιτροπή αποτελείται από 24 μέλη.
                  
               
                     (2)
                  
                  
                     Σύμφωνα με το άρθρο 4 παράγραφος 1 της απόφασης αριθ. 234/2008/ΕΚ, δώδεκα μέλη διορίζονται από την Επιτροπή ύστερα από διαβούλευση με το Ευρωπαϊκό Κοινοβούλιο και το Συμβούλιο. Τέσσερα από τα προαναφερθέντα δώδεκα μέλη έχουν διοριστεί για 5ετή θητεία με την απόφαση 2016/C12/02 της Επιτροπής και οι αντίστοιχες εντολές τους λήγουν το 2020.
                  
               
                     (3)
                  
                  
                     Τα κράτη μέλη έχουν υποβάλει στην Επιτροπή κατάλογο υποψηφίων με δεόντως τεκμηριωμένα προσόντα στον στατιστικό τομέα.
                  
               
                     (4)
                  
                  
                     Η Επιτροπή, κατά την επιλογή των οκτώ αυτών μελών, προσπαθεί να εξασφαλίσει την ίση εκπροσώπηση των χρηστών, των απαντώντων και των άλλων παραγόντων που συμμετέχουν στην κατάρτιση των ενωσιακών στατιστικών (συμπεριλαμβανομένων της επιστημονικής κοινότητας, των κοινωνικών εταίρων και της κοινωνίας των πολιτών),
                  
               
                     (5)
                  
                  
                     Καταρτίζεται εφεδρικός πίνακας που θα πρέπει να χρησιμοποιείται σε περίπτωση παραίτησης ή της απροσδόκητης μη διαθεσιμότητας των διορισμένων μελών. Κατά την επιλογή των μελών από τον εφεδρικό κατάλογο η Επιτροπή προσπαθεί να διατηρήσει την ισορροπία μεταξύ των ομάδων χρηστών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα άτομα που αναφέρονται στο παράρτημα διορίζονται μέλη της Ευρωπαϊκής Στατιστικής Συμβουλευτικής Επιτροπής για θητεία 5 ετών, η οποία αρχίζει από τις 9 Μαΐου 2019.
         
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 14 Φεβρουαρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 73 της 15.3.2008, σ. 13.
      
      
         
            ΠΑΡΑΡΤΗΜΑ
            
                         
                     
                     
                        Axel BÖRSCH-SUPAN,
                     
                  
                         
                     
                     
                        Maria João CASANOVA DE ARAÚJO E SÁ VALENTE ROSA,
                     
                  
                         
                     
                     
                        Audronė JAKAITIENĖ,
                     
                  
                         
                     
                     
                        Sune KARLSSON,
                     
                  
                         
                     
                     
                        András MÁTH,
                     
                  
                         
                     
                     
                        Marie BOHATÁ,
                     
                  
                         
                     
                     
                        Peter VAN DER HEIJDEN,
                     
                  
                         
                     
                     
                        Tõnu KOLLO.
                     
                  
               Εφεδρικός κατάλογος:
            
                         
                     
                     
                        Marcel DAS,
                     
                  
                         
                     
                     
                        Domantas JASILIONIS.